turjo4nis/wikipedia-bn-dump-20250701 huggingface dataset:
নোলক বাবু

নোলক বাবু একজন বাংলাদেশী গায়ক। তিনি ক্লোজআপ ওয়ান এর প্রতিযোগিতার একজন আধুনিক গায়ক হিসেবে প্রথম পুরস্কার বিজয়ী, যা একটি টিভি অনুষ্ঠান সবার অংশ গ্রহণ ও ভোটের মাধ্যমে সেরা গায়ক নির্বাচন করে।

প্রথম জীবন 
নোলক বাবু জামালপুর জেলায় জন্ম গ্রহণ করেন। তার পারিবারিক নাম ছিল ফরহাদ। তিনি একটি গরীব পরিবারে দারিদ্রতার সাথে লড়াই করে বেড়ে উঠেন। সংগীত শিক্ষা গ্রহণের কোন সুযোগ ছিলনা তার। এর পরেও তিনি কিছু সহায়তা পেয়েছেন জামালপুর শিল্পকলা একাডেমী (সংগীত একাডেমী) থেকে। তার মা ছিলেন পরিবারের একমাত্র উপার্জনক্ষম এবং তিনি খুব দূর্বল ছিলেন তাই তিনি ছেলের সংগীত শিক্ষার অর্থ যোগাড় করতে পারেননি।

২০০৫ সালে যখন ক্লোজআপ১ শুরু হয় তখন ফরহাদ নিজের নাম নিবন্ধন করেন নোলক বাবু হিসেবে।

ক্লোজআপ১ 
সিলেকশন রাউন্ডে তিনি এসেছিলেন মনোযোগের সহিত "শোয়া চান পাখি" নামের প্রয়াত লোকগীতি গায়ক উকিল মুন্সীর একটি জনপ্রিয় লোকগীতি নিয়ে। পরের রাউন্ডে তিনি গান "আমার গায়ে যত দুঃখ সয়", "মেঘ ভাঙ্গা রোদ", "কেন এই নিঃসঙ্গতা", "তারা ভরা রাতে" এবং "মা গো ভাবনা কেন"। অবশেষে তাকে ইন্টারনেট ও মোবাইল এসএমএস এর মাধ্যমে ভোটে বিজয়ী ঘোষণা করা হয়।

একক এলবাম সমুহ 
 সে যে কন্যা ভালো (২০০৬)
 আমি তোমায় পাব
 যার সঙ্গে ছিলনা পরিচয়
 মা রে বেহেস্ত তুমি
 মন পাখি
 ও আমার চক্ষু নাই
 ঐ দূরের গাঁয়ে
 অন্তরের ভিতর
 প্রেম যারা খোজে ফিরে
 সে যে কন্যা ভালো
 স্বপ্ন মেয়ে

 দুই চোখের কাঁদন (২০০৮)
 আমার মাঝে বিলিন তুমি
 ভালবাসার দূরবিক্ষ
 দুই চোখের কাঁদন
 দুঃখ দেবে কারে
 এত ভালো মন
 এত রুপ অঙ্গে
 কেউ বাসে না
 কত যন্ত্রণা কিনে কিনে
 মাটিরে মাটি
 নাইরে পরকাল
 নিজের কাঁধে নিজের লাশ
 অপরাধী

ইসলামি গান
নোলক বাবু বেশ কিছু ইসলামি গান গেয়েছেন

২০১৩ সালে   প্রকাশিত   হয় শাহ সোহেল এর কথায়   'আমি নামাজ পড়লাম না রে 'শিরোনামে গান

এছাড়াও আরো রয়েছে

*রহমের ফল্গু ধারা----গীতিকার ও সুরকার আয়েশা সিদ্দিকা পাঠান।

*তোমার সমীপে------গীতিকার বেলাল হোসাইন নূরী ও সুরকার আয়েশা সিদ্দিকা পাঠান।

*করবে আমায় পার----গীতিকার ও সুরকার আয়েশা সিদ্দিকা পাঠান।

সমালোচনা 
নোলক বাবু মানুষের নিন্দার মুখে পড়েন তার জীবনধারা দ্রুত পরিবর্তন করা ও অশিষ্টাচারের কারণে। ২০০৭ সালে তিনি একজন পথিককে রাস্তায় মারধর করার কারণে কয়েকদিন জেল খেটেছেন।

আরও দেখুন 
 সালমা আক্তার
 সানিয়া সুলতানা লিজা
 নিশিতা বড়ুয়া

বহিঃসংযোগ 
 Nolok Babu's Official Site
 Train singer becomes Bangladesh Idol
 Nolok Goes to Jail

তথ্যসূত্র 

জন্মের সাল অজানা
জীবিত ব্যক্তি
বাংলাদেশী গায়ক
বাংলা ভাষার সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
বিপাশা হায়াত

বিপাশা হায়াত (জন্ম: ২৩ মার্চ, ১৯৭১) একজন বাংলাদেশি অভিনেত্রী। তিনি টিভি অভিনেতা আবুল হায়াতের কন্যা। তার ছোট বোন নাতাশা হায়াতও একজন টিভি অভিনেত্রী। বিপাশা হায়াত জনপ্রিয় অভিনেতা নাট্য ও চলচ্চিত্র পরিচালক তৌকির আহমেদের স্ত্রী  এবং এক ছেলে ও এক মেয়ের জননী।

অভিনয় জীবন 
নব্বই এর দশকে জনপ্রিয় অনেক টিভি নাটকে অভিনয়ই তাকে বাংলাদেশের অন্যতম প্রধান অভিনেত্রী হিসেবে সুপ্রতিষ্ঠিত করেছে । মঞ্চনাটকেও তিনি সমানভাবে সফল ছিলেন, কিন্তু বিয়ের পর মঞ্চনাটকে অভিনয় ছেড়ে দেন ।

চিত্রশিল্প 
বিপাশা হায়াত ঢাকা বিশ্ববিদ্যালয় থেকে চারুকলায় স্নাতক পাশ করেন । তিনি তার আঁকা ছবি প্রদর্শন করেন না বললেই চলে । ২০০৯ সালের মে মাসে তিনি তার আঁকা ছবি এসিড আক্রান্ত নারীদের সাহায্যার্থে আয়োজিত প্রদর্শনীতে দান করেন ।

চলচ্চিত্র 
তিনি দুটি মুক্তিযুদ্ধ সংক্রান্ত চলচ্চিত্রে অভিনয় করেছেন - আগুনের পরশমণি ও জয়যাত্রা । তার প্রথম ছবি আগুনের পরশমণি পরিচালনা করেছেন হুমায়ুন আহমেদ । এ ছবিতে তিনি মুক্তিযুদ্ধে ঢাকা শহরে আটকে পড়া এক তরুণীর চরিত্রে অভিনয় করেছেন । চরিত্রের নাম রাত্রি, যিনি এক গেরিলা মুক্তিযোদ্ধা বদিউল আলম (বদি) (আসাদুজ্জামান নূর অভিনীত) ভালোবেসে ফেলেন । বদিউল আলম বৃষ্টির সময় একরাতে  বাড়িতে আশ্রয়ের জন্যে আসেন । বদিউল  আলম নামের সেই গেরিলা যোদ্ধার প্রতি রাত্রির প্রেম যুদ্ধের সময় গেরিলা যোদ্ধাদের প্রতি সাধারণ মানুষের মমতা ও সমর্থনের প্রতিফলন । তৌকির আহমেদ পরিচালিত জয়যাত্রা চলচ্চিত্রে তার চরিত্র ভিন্ন ধরনের । এ ছবিতে পাকিস্তানি সেনাদের আক্রমণ থেকে বাঁচতে পলায়নরত এক মধ্যবয়ষ্কা নারীর চরিত্রে অভিনয় করেছেন, যে তার সন্তানকে হারিয়ে ফেলে । দুটি চলচ্চিত্রেই তার অভিনয় দর্শক ও সমালোচকদের কাছে প্রশংসিত হয় । বিপাশা হায়াত আগুনের পরশমণি চলচ্চিত্রে অভিনয়ের জন্যে শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার লাভ করেন ।

টেলিভিশন 
 রূপনগর
 থাকে শুধু ভালোবাসা
 তোমার বসন্ত দিনে
 অহর্নিশ ভালোবাসে একজন
 বিশ্বাসঘাতক
 বিবর্ণ প্রজাপতি
 এক জোনাকি 
 বিলাসী 
 অরণ্যে একদা

তথ্যসূত্র

বহিঃসংযোগ

১৯৭১-এ জন্ম
জীবিত ব্যক্তি
বাঙালি অভিনেত্রী
বাংলা চলচ্চিত্র অভিনেত্রী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী নারী মডেল
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেত্রী
ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
জায়েরজিনিয়ো

জায়েরজিনিয়ো (Jairzinho) প্রখ্যাত ব্রাজিলীয় ফুটবলার। ১৯৭০ সালের বিশ্বকাপ বিজয়ী ব্রাজিল দলের অত্যন্ত গুরুত্বপূর্ণ সদস্য। উক্ত বিশ্বকাপে ব্রাজিলের প্রথম খেলা থেকে শুরু করে ফাইনাল খেলা পর্যন্ত প্রতিটি ম্যাচে তিনি গোল করেন, যেটি একটি বিশ্বকাপ রেকর্ড।

তথ্যসূত্র

ব্রাজিলীয় ফুটবলার
ব্রাজিলের আন্তর্জাতিক ফুটবলার
লিগ ১-এর খেলোয়াড়
ওলাঁপিক দ্য মার্সেইয়ের খেলোয়াড়
দক্ষিণ আফ্রিকায় প্রবাসী ফুটবলার
রিউ দি জানেইরুর (শহর) ফুটবলার
১৯৪৪-এ জন্ম
জীবিত ব্যক্তি
১৯৬৬ ফিফা বিশ্বকাপের খেলোয়াড়
১৯৭০ ফিফা বিশ্বকাপের খেলোয়াড়
১৯৭৪ ফিফা বিশ্বকাপের খেলোয়াড়
ফুটবল উইঙ্গার
ব্রাজিলীয় প্রবাসী ফুটবলার
ফ্রান্সে ব্রাজিলীয় প্রবাসী ক্রীড়াবিদ
ব্রাজিলীয় ফুটবল ম্যানেজার
কাম্পেওনাতো ব্রাজিলেইরো সেরিয়ে আ-এর খেলোয়াড়
ফ্রান্সে প্রবাসী ফুটবলার
ফিফা বিশ্বকাপ বিজয়ী খেলোয়াড়
বোতাফোগো রেগাতাস ফুটবলের খেলোয়াড়
ব্রাজিলীয় পুরুষ ফুটবলার
৩১ মার্চ



ঘটনাবলী 

 ১৭১৩ - ইউট্র্যাক্ট নগরের সন্ধির মাধ্যমে স্পেনীয় উত্তরাধিকার সংক্রান্ত মহাযুদ্ধের অবসান হয়।
১৭২৭ - ইংরেজ পদার্থ ও গণিতবিদ বিশ্বের প্রধানতম বিজ্ঞানীদের অন্যতম আইজ্যাক নিউটনের মৃত্যু।
 ১৭৭৪ - কলকাতায় পোস্ট মাস্টার জেনারেলের পদ সৃষ্টি করা হয়।
 ১৮০৭ - খিদিরপুর থেকে প্রথম বাষ্পচালিত ব্রিটিশ-ভারতীয় জাহাজ জলে ভাসানো হয়।
 ১৮২৪ - প্রথম ভারতীয় টাকশালের ভিত্তিপ্রস্তর স্থাপিত হয়।
 ১৮৮২ - কলকাতায় প্রথম টেলিফোন এক্সচেঞ্জ চালু হয়।
 ১৮৮৯ - প্যারিসে আইফেল টাওয়ার উদ্বোধন করা হয়।
 ১৯২১ - মঙ্গোলিয়া স্বাধীনতা ঘোষণা করে।
 ১৯৫৪ - জেনারেল গিয়াপের নেতৃত্বে ভিয়েত মীন নামে পরিচিত ভিয়েতনামের বাহিনী দিয়েন বিয়েন ফুতে ফরাসি বাহিনীকে অবরোধের সূচনা করে।
 ১৯৬৬ - সাবেক সোভিয়েত ইউনিয়ন লুন টেন নামের প্রথম চন্দ্র প্রদক্ষিণকারী একটি মহাকাশযান উৎক্ষেপণ করে।
 ১৯৭১ - সাহিত্যিক ও সাংবাদিক শহীদ সাবের নিহত হন।
 ১৯৭৯ - আরব লীগের সদস্যরা এই সংস্থায় মিশরের সদস্য পদ নাকচ করে দেয়।
 ১৯৭৯ - ইংল্যান্ডের রক্ষনশীল দলের এম.পি. এয়ারি নিভ কমন্সসভার বাইরে নিজ মোটর গাড়িতে বোমা বিস্ফোরনে প্রাণ হারান।
 ১৯৯১ - মধ্যরাতে ওয়ারশ জোট আনুষ্ঠানিকভাবে বিলুপ্ত করা হয়।

জন্ম 
 ১৫৯৬ - রেনে দেকার্ত, ফরাসি দার্শনিক ও আধুনিক দর্শনের জনক, গণিতজ্ঞ, বিজ্ঞানী।(মৃ.১১/০২/১৬৫০)
 ১৮৬৫ - আনন্দীবাঈ জোশী, প্রথম ভারতীয় নারী চিকিৎসক, যিনি চিকিৎসাশাস্ত্রে শিক্ষার্জনের জন্য মার্কিন যুক্তরাষ্ট্র যাত্রা করেন। 
 ১৯১৪ - অক্তাবিও পাজ, সাহিত্যে নোবেলজয়ী (১৯৯০) ম্যাক্সিকান কবি।

মৃত্যু 
 ১৬৩১ - জন ডান , ইংরেজ কবি।
১৬৬৩ - মোগল সেনাপতি মীর জুমলার প্রয়াত হন।
 ১৭২৭ - প্রখ্যাত ইংরেজ পদার্থবিজ্ঞানী, গণিতবিদ, জ্যোতির্বিজ্ঞানী, প্রাকৃতিক দার্শনিক আইজাক নিউটন। (মৃ.১৬৪৩
 ১৯১৭ - এমিল ফন বেরিং, নোবেল পুরস্কার বিজয়ী জার্মান জীববিজ্ঞানী।
১৯৯১ - শিল্পপতি এ কে খান-এর মৃত্যু।
২০১৩ - ছোটদের বাংলা গানের যশস্বী কণ্ঠ শিল্পী সনৎ সিংহ।(জ.১৯২৯)

ছুটি ও অন্যান্য 

গ্রেগরীয় পঞ্জিকার দিন
মার্চ
মঙ্গোলিয়া

মঙ্গোলিয়া ( মোঙ্গোল্‌ উল্‌স্‌  ) পূর্ব এশিয়ার একটি স্থলবেষ্টিত রাষ্ট্র। এর রাজধানীর নাম উলানবাটর। এর উত্তরে রাশিয়া ও দক্ষিণ, পূর্ব এবং পশ্চিমে গণচীন অবস্থিত। রাজধানী উলান বাটোরে মোট জনসংখ্যার ৩৮ শতাংশ লোক বাস করে। মঙ্গোলিয়ার রাজনৈতিক ব্যবস্থা সংসদীয় গণতন্ত্র দ্বারা পরিচালিত। সাম্প্রতিককাল পর্যন্ত মঙ্গোলিয়ার বেশির ভাগ লোক বৌদ্ধ ধর্মাবলম্বী এবং তাদের অনেকেই যাযাবর, তবে এই অবস্থার পরিবর্তন ঘটছে। রাজধানী উলানবাটর দেশটির সর্ববৃহৎ শহর।

রাজনীতি 
মঙ্গোলিয়ার রাজনীতি একটি অর্ধ-রাষ্ট্রপতিশাসিত প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং ৭৬ সদস্য বিশিষ্ট আইনসভা উভয়ের উপর ন্যস্ত। রাষ্ট্রপতি জনগণের প্রত্যক্ষ ভোটে ৪ বছরের জন্য নির্বাচিত হন এবং এক ব্যক্তি সর্বোচ্চ ২ বার রাষ্ট্রপতি নির্বাচিত হতে পারেন। রাষ্ট্রপতি প্রধানমন্ত্রীকে নিয়োগ দেন, যিনি মন্ত্রিসভা গঠন করেন। সংসদ সদস্যেরাও ৪ বছরের জন্য নির্বাচিত হন।

বর্তমানে Tsakhiagiin Elbegdorj দেশটির রাষ্ট্রপতি এবং Sükhbaataryn Batbold দেশের প্রধানমন্ত্রী।

প্রশাসনিক অঞ্চলসমূহ

ভূগোল 
মঙ্গোলিয়ার আয়তন-১৫,৬৪,১১৬ বর্গ কি.মি. (৬,০৩,৯০৯ বর্গ মাইল)। মঙ্গোলিয়াতে তিনটি প্রধান পর্বতশ্রেণী আছে। আলতাই পর্বতমালা এদের মধ্যে সর্বোচ্চ; এটি পশ্চিম ও দক্ষিণ-পশ্চিম মঙ্গোলিয়াতে উত্তর-পশ্চিম থেকে দক্ষিণ-পূর্ব বরাবর বিস্তৃত। খানগাই পর্বতশ্রেণীটিও একই দিক বরাবর মধ্য ও উত্তর-মধ্য মঙ্গোলিয়াতে অবস্থিত; এগুলি অপেক্ষাকৃত পুরাতন, ক্ষয়ে যাওয়া পর্বত এবং এখানে অরণ্য ও চারণভূমি দেখতে পাওয়া যায়। রুশ সীমান্তের কাছে, উলানবাতারের উত্তর-পূর্বে অবস্থিত খেনতিল পর্বতমালা আরও কম উচ্চতাবিশিষ্ট। পূর্ব মঙ্গোলিয়ার অধিকাংশ এলাকা সমতল। পূর্বে এটি গোবি মরুভূমির সাথে মিশে গেছে। সেলেঙ্গে নদী মঙ্গোলিয়ার প্রধান নদী।

অর্থনীতি 
মঙ্গোলিয়ার অর্থনীতি মূলত কৃষিনির্ভর।

জনসংখ্যা 
মঙ্গোলীয় ভাষার খালখা উপভাষাটি মঙ্গোলিয়ার প্রধান ও জাতীয় ভাষা। আধুনিক লেখ্য মঙ্গোলীয় ভাষা এই কথ্য উপভাষাটিকে ভিত্তি করেই নির্মিত। মঙ্গোলিয়ার প্রায় ৯০% লোক এই ভাষায় কথা বলেন। মঙ্গোলিয়ার অন্যান্য ভাষাভাষীরা নিজ ভাষা ছাড়াও এই ভাষাটিতেও কথা বলতে পারেন এবং লেখার কাজে এটিকেই ব্যবহার করেন।মঙ্গোলীয় ভাষা তিনটি ভিন্ন লিপিতে লেখা হয়। ১৩শ শতকে উদ্ভাবিত ঐতিহ্যবাহী মঙ্গোলীয় লিপি, ১৯৪০-এর দশকে সাম্যবাদের সাথে আগত সিরিলীয় লিপি, এবং অধুনা ১৯৯০ সালে ইংরেজি শব্দ ও পদগুচ্ছ লেখার কাজে ব্যবহৃত রোমান/লাতিন লিপি। মঙ্গোলীয় ভাষা ছাড়াও আরও ১০টি ভাষা মঙ্গোলিয়ায় প্রচলিত। ম্যান্ডারিন চীনা ভাষায় ৩৫ হাজার, ও রুশ ভাষায় ৪ হাজার লোক কথা বলেন। বাকী ভাষাগুলি মঙ্গোলীয় ভাষার সমগোত্রীয়, আলতায়ীয় ভাষাপরিবারের অন্তর্গত ভাষা। এদের মধ্যে আছে মঙ্গোলীয় শাখার বুরিয়াত ভাষা, দারখাত ভাষা ও কালমিক-ওইরাত ভাষা; তুঙ্গুস শাখার এভেনকি ভাষা, এবং তুর্কীয় শাখার কাজাখ, উইঘুর এবং তুভিন ভাষা। মঙ্গোলিয়ার প্রায় সর্বত্র শিক্ষার মাধ্যম মঙ্গোলীয় ভাষা। তবে কাজাখ-অধ্যুষিত এলাকাগুলিতে প্রাথমিক ও কিছু মাধ্যমিক শিক্ষার মাধ্যম কাজাখ ভাষা। মঙ্গোলিয়াতে সবচেয়ে অধীত বিদেশী ভাষা রুশ ভাষা। তবে ইদানীং পশ্চিমমুখিতার ফলস্বরূপ ইংরেজি শিক্ষার হার বাড়ছে। ইংরেজির প্রচলনের সাথে সাথে রোমান লিপি ব্যবহারও বাড়ছে।

সংস্কৃতি

আরও দেখুন

তথ্যসূত্র

বহিঃসংযোগ 

এশিয়ার রাষ্ট্র
পূর্ব এশিয়া
প্রজাতন্ত্র
মঙ্গোলিয়া
জাতিসংঘের সদস্য রাষ্ট্র
রুশ ভাষী দেশ ও অঞ্চল
উত্তর-পূর্ব এশীয় রাষ্ট্র
মঙ্গোল রাজ্য
পূর্ব এশিয়ার রাষ্ট্র
স্থলবেষ্টিত দেশ
সার্বভৌম রাষ্ট্র
৩ অক্টোবর



ঘটনাবলি 

 ১৭৯১ - ভারতীয় উপমহাদেশের প্রথম মাসিক পত্রিকা ‘ক্যালকাটা ম্যাগাজিন অ্যান্ড ওরিয়েন্টাল মিউজিয়াম’ প্রকাশিত হতে শুরু করে।
 ১৮৬৬ - ভিয়েনায় অস্ট্রিয়া এবং ইতালির মধ্যে ঐতিহাসিক ভিয়েনা চুক্তি স্বাক্ষরিত হয়।
 ১৯০০ - বিশিষ্ট ইসলামী চিন্তাবিদ আয়াতুল্লাহ হাজ্ব মির্যা হাসান শাহরেস্তানী চিরনিদ্রায় শায়িত হন।
 ১৯৩২ - ইরাক ব্রিটিশ সাম্রাজ্যবাদ থেকে নিজেদের স্বাধীনতা ঘোষণা করে।
 ১৯৪৫ - বিশ্ব ট্রেড ইউনিয়ন ফেডারেশন প্রতিষ্ঠিত হয়।
 ১৯৫৮ - ইংল্যান্ড প্রথম পারমাণবিক পরীক্ষা চালায়।
 ১৯৭৮ - বিশ্বের দ্বিতীয় ও ভারতের প্রথম টেস্ট টিউব শিশুর জন্ম।
 ১৯৮০ - বাংলাদেশের স্বাধীনতা দিবসকে জাতীয় দিবস হিসেবে ঘোষণা দেয়া হয়।
 ১৯৮৮ - সিউল অলিম্পিক শুরু।
 ১৯৮৯ - উচ্চাঙ্গ সঙ্গীতশিল্পী, সুরকার ও সরোদ বাদক ওস্তাদ বাহাদুর হোসেন খান কলকাতায় শেষ নিশ্বাস ত্যাগ করেন।
 ১৯৯০ - অক্টোবরে দুই জার্মানি অর্থাৎ পূর্ব জার্মানি এবং পশ্চিম জার্মানি আনুষ্ঠানিকভাবে একত্রিত হবার ঘোষণা দেয়।
 ২০০৫- এদিনে লক্ষীপুর জেলায় এজলাশে বিচার চলাকালে জজ সাহেবকে হত্যার জন্য জেএমবি বোমা হামলা করেছে, সাক্ষী মারা গেছে, বোমাহত জজ রাস্তায় দৌড়িয়ে বোমা নিক্ষেপকারীকে ধরে ফেলে, হাজতে রেখে বোমাহত জজ চিকিৎসার জন্য হাসপাতালে যায়।
 ২০২৪ - বাংলা, অসমীয়া, মারাঠি, পালি এবং প্রাকৃতকে ভারত সরকার দ্বারা ধ্রুপদী ভাষার স্বীকৃতি হয়।

জন্ম 
 ১৮৭৭ - হরেন্দ্র কুমার মুখোপাধ্যায় খ্যাতনামা বাঙালি শিক্ষাবিদ ও পশ্চিমবঙ্গের প্রাক্তন রাজ্যপাল।(মৃ.০৭/০৮/১৯৫৬)
 ১৮৯৫ - রুশ কবি সের্গেই ইয়েসেনিন।
 ১৮৯৭ - ফরাসি কবি লুই আরাগঁ।
 ১৮৯৯ - লুই ইয়েল্ম্‌স্লেভ, ডেনীয় ভাষাবিজ্ঞানী।
 ১৯০৪ - চার্লস জন পেডারসেন, নোবেলজয়ী মার্কিন রসায়নবিদ।(মৃ.২৬/১০/১৯৮৯)
১৯১১ - শুট ব্যানার্জী ওরফে শরদিন্দুনাথ ব্যনার্জী, ভারতীয় জাতীয় দলের ক্রিকেটার। (মৃ.১৯৮০)
১৯২০ - অজয় বসু, প্রখ্যাত বেতার ও দূরদর্শন ধারাভাষ্যকার। (মৃ. ২০০৪ খ্রি.)
 ১৯৩৫ - প্রতিমা বড়ুয়া পাণ্ডে, ভারতীয় লোকসঙ্গীত শিল্পী। (মৃ.২০০২)
১৯৪৯ - জ্যোতি প্রকাশ দত্ত, ভারতীয় চলচ্চিত্র পরিচালক, প্রযোজক এবং লেখক।
১৯৫৪ - সত্যরাজ, ভারতীয় চলচ্চিত্র অভিনেতা
১৯৬৩ - অনিতা ডোংরে, ভারতীয় ফ্যাশন ডিজাইনার
 ১৯৭৩ - লিনা হিডি, ব্রিটিশ অভিনেত্রী।
 ১৯৮৮ - আলিসিয়া ভিকান্দার, সুয়েডিয় অভিনেত্রী।
 ২০০১ - দেবাদৃতা বসু, বাঙালি ভারতীয় অভিনেত্রী

মৃত্যু 
 ১৫৯১ - ইতালির চিত্রশিল্পী ভিনচেনৎসো ক্যাম্পি
১৮৯৬ - উইলিয়াম মরিস, ইংরেজ টেক্সটাইল ডিজাইনার, কবি, উপন্যাসিক, অনুবাদক এবং সমাজতান্ত্রিক কর্মী।
১৯১৪ - স্যার তারকনাথ পালিত ভারতীয় বাঙালি আইনজ্ঞ ও জনহিতৈষী। (জ.১৮৩১)
১৯৫২ - ব্রজেন্দ্রনাথ বন্দ্যোপাধ্যায়, বাঙালি পণ্ডিত,গবেষক ও সম্পাদক।(জ.২১/০৯/১৮৯১)
১৯২৩ - কাদম্বিনী গঙ্গোপাধ্যায়, ব্রিটিশ ভারতে প্রথম ২ জন মহিলা স্নাতক ও ভারতে তথা দক্ষিণ এশিয়ায় প্রথম মহিলা চিকিৎসক। (জ.১৮/০৭/১৮৬১)
১৯৭৩ - সাধনা বসু, বাংলা মঞ্চের ও সবাক চলচ্চিত্রের প্রথম দিকের অভিনেত্রী ও নর্তকী। (জ. ১৯১৪)
১৯৮৯ - ওস্তাদ বাহাদুর হোসেন খান, বাংলাদেশী উচ্চাঙ্গ সঙ্গীতশিল্পী, সুরকার ও সরোদ বাদক। (জ. ১৯৩১)
১৯৯৩ - গোপাল হালদার, সাহিত্যিক,সাহিত্যতাত্ত্বিক ও স্বাধীনতা সংগ্রামী।(জ.১১/০২/১৯০২)
২০০১ - বারীণ মজুমদার, সংগীতসাধক।
২০২৪ - কাজী অনির্বাণ, পেশায় চিত্রশিল্পী কাজী নজরুল ইসলামের নাতি।

ছুটি ও অন্যান্য

বহিঃসংযোগ

তথ্যসূত্র 

গ্রেগরীয় পঞ্জিকার দিন
অক্টোবর
জর্জ লুকাস

জর্জ লুকাস (জন্ম মে ১৪, ১৯৪৪) একজন মার্কিন চলচ্চিত্র পরিচালক ও প্রযোজক। তিনি ইউনিভার্সিটি অফ সাউদার্ন ক্যালিফোর্নিয়াতে ছাত্র থাকার সময় তৈরি টিএইচএক্স-১১৩৮ নামক চলচ্চিত্রের জন্য সর্ব প্রথম সমালোচকদের নজর কাড়েন। পড়ালেখা শেষে লুকাস ফ্রান্সিস ফোর্ড কপোলার সাথে মিলে আমেরিকান জোয়িট্রোপ নামের চলচ্চিত্র প্রযোজনা কোম্পানী প্রতিষ্ঠা করেন। তাদের প্রথম প্রয়াস আমেরিকান গ্রাফিটি মার্কিন চলচ্চিত্রের ইতিহাসে অন্যতম সেরা চলচ্চিত্র বলে অভিহিত হয়েছে।

১৯৭৭ খ্রীস্টাব্দে লুকাস নির্মাণ করেন তখনকার দিনের সবচেয়ে ব্যবসা সফল চলচ্চিত্র স্টার ওয়ার্স - দি নিউ হোপ (যা স্টার ওয়ার্স নামে অধিক পরিচিত)। এই চলচ্চিত্র ও তার সিকুয়েল এম্পায়ার স্ট্রাইক্‌স ব্যাক ও রিটার্ন অফ দি জেডাই চলচ্চিত্রের ইতিহাসে সবচেয়ে ব্যবসা সফল চলচ্চিত্র সিরিজ।

লুকাস তার নিজস্ব প্রযোজনা সংস্থা লুকাস ফিল্মস গঠন করেন লুকাস ফিল্মস। এই সংস্থা থেকে তৈরি হয় ইন্ডিয়ানা জোন্স নামক চরিত্র ভিত্তিক চলচ্চিত্র রেইডার্স অফ দা লস্ট আর্ক, ইন্ডিয়ানা জোন্স এ্যান্ড দ্য টেম্পল অব ডুম এবং ইন্ডিয়ানা জোন্স এন্ড দি লাস্ট ক্রুসেড।

নব্বই দশকে লুকাস তার স্টার ওয়ার্স ভিত্তিক চলচ্চিত্র সিরিজের প্রিকোয়েল বা পূর্বকাহিনীর তিনটি চলচ্চিত্র নির্মাণের সিদ্ধান্ত নেন। এই ধারায় তৈরি হয় স্টার ওয়ার্স এপিসোড ওয়ান: দি ফ্যান্টম মিনেস, স্টার ওয়ার্স এপিসোড ২: এটাক অফ দি ক্লোন্স এবং স্টার ওয়ার্স এপিসোড থ্রি: রিভেঞ্জ অফ দি সিথ।

চলচ্চিত্র প্রযোজনা ছাড়াও লুকাস চলচ্চিত্রের স্পেশাল এফেক্ট তৈরি কারী প্রতিষ্ঠান ইন্ডাস্ট্রিয়াল লাইটস আন্দ ম্যাজিক প্রতিষ্ঠা করেছেন।

আরও দেখুন

তথ্যসূত্র

বহিঃসংযোগ

 

১৯৪৪-এ জন্ম
মার্কিন চলচ্চিত্র পরিচালক
মার্কিন চলচ্চিত্র প্রযোজক
জীবিত ব্যক্তি
স্টার ওয়ার্স
এএফআই আজীবন সম্মাননা পুরস্কার প্রাপক
ইংরেজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
কেনেডি সেন্টার সম্মাননা প্রাপক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন ব্যবসায়ী
২০শ শতাব্দীর মার্কিন পুরুষ লেখক
২০শ শতাব্দীর মার্কিন চিত্রনাট্যকার
২১শ শতাব্দীর মার্কিন ব্যবসায়ী
২১শ শতাব্দীর মার্কিন চিত্রনাট্যকার
মার্কিন শতকোটিপতি
মার্কিন বৌদ্ধ
মার্কিন চিত্রগ্রাহক
মার্কিন চলচ্চিত্র সম্পাদক
মার্কিন পুরুষ ঔপন্যাসিক
মার্কিন পুরুষ চিত্রনাট্যকার
ওলন্দাজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
মার্কিন জনহিতৈষী
মার্কিন বিজ্ঞান কল্পকাহিনী লেখক
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
পুরাণপ্রসূ সাহিত্যিক
বিজ্ঞান কল্পকাহিনী চলচ্চিত্র পরিচালক
ক্যালিফোর্নিয়ার চিত্রনাট্যকার
বিশেষ আবহ ব্যক্তিত্ব
মার্কিন যুক্তরাষ্ট্রের জাতীয় শিল্পকলা পদক প্রাপক
চাল

চাল বা চাউল হলো ধানের শস্যল অংশ। ধান থেকে চাল উৎপাদন করা হয়। পরিমিত পানিতে চাল ফুটিয়ে ভাত রান্না করা হয়, যা ভারত ,  বাংলাদেশ ও পাকিস্তানসহ বিশ্বের অনেক দেশের প্রধান খাদ্যশস্য।

নানা প্রকার চাল

ধান থেকে খোসা/কুড়া/তুষ ছাড়িয়ে চাল বানাবার বিভিন্ন পদ্ধতি অনুসারে

ঢেঁকিতে ছাঁটা/ভানা/ভেঙ্গে 
ঢেঁকি ব্যবহার করে ধান ভেঙ্গে এই ঢেঁকি ছাঁটা চাল তৈরি কর হয়।

সিদ্ধ চাল 
ধান সিদ্ধ করে শুকিয়ে যে ধান ভাংগানো হয়,সেই চাল কে সিদ্ধ চাল বলে। বাজার ব্যবস্থায় এই চাল আমরা ক্রয় করে থাকি।

আতপ/আলো চাল 
ধান রোদে শুকিয়ে,স্বেদ্ধ না করে যে ধান থেকে চাল প্রস্তত করা হয় তাকে আতপ চাল বলা হয়। মূলত এই চাল প্রস্তত এর উদ্দেশ্য হল আমাদের বাংলা সংস্কৃতির অংশ হিসেবে পালা পার্বণে,নবান্নে বিভিন্ন পিঠা পুলী তৈরীতে এই চালের ব্যাবহার হয়ে থাকে।

ধানের জাত ও চালের গড়ন অনুসারে 
 ইরি
 বোরো
 আউশ
 আমন
 নাজির সাইল
 লতা সাইল
 বাঁশিরাজ
 হাশেমি

সুগন্ধি চাল 
 বাসমতী
 কালিজিরা
 গোবিন্দভোগ
 চিনি গুঁড়া
তুলশীমালা চাল

ক্ষুদ/খুদ 
ধানের ভ্রুণ: চালের এক প্রান্তে আলগা ভাবে লেগে থাকা সাদা টুকরো। ভাংগা চাল, অর্ধেক বা পুরো কালো চাল [মরা চাল], চাল ঝেরে পরিষ্কার করার পর অবশিষ্ট চাল এগুলোকে বলে খুদ।

চাল হতে প্রস্তুত খাদ্য 
শুকনো: মুড়ি, খই, চালভাজা, চিড়া

সিদ্ধ: ভাত, পায়েস, ক্ষীর, ফিরণি, জর্দা, ইড়ি আপ্পম (মালয়ালি খাবার)

ভাজা: পোলাও, বিরিয়ানি

চালগুঁড়া হতে প্রস্তুত খাদ্য 
পিঠা
সরুচাকলি
শেও
বিরিয়ানি
পোলাও
পায়েস/ক্ষীর

বহিঃসংযোগ

শস্য
ধান
খাদ্যের ধরন
এশিয়ার ঘাস
ক্রান্তীয় কৃষি
চীনে উদ্ভূত ফসল
স্টার ওয়ার্স (চলচ্চিত্র)

স্টার ওয়ার্স (পরবর্তীতে স্টার ওয়ার্স এপিসোড ফোর: আ নিউ হোপ নামে নামকরণ করা হয়) হল জর্জ লুকাস রচিত ও পরিচালিত ১৯৭৭ সালে নির্মিত মহাকাব্যিক বিজ্ঞান কল্পকাহিনী চলচ্চিত্র। এটি প্রযোজনা করে লুকাসফিল্ম ও পরিবেশনা করে টুয়েন্টিয়েথ সেঞ্চুরি ফক্স। এটি স্টার ওয়ার্স ফ্র্যাঞ্চাইজের প্রথম চলচ্চিত্র ও স্কাইওয়াকার সাগা'র চতুর্থ ক্রমিক পরিচ্ছেদ। এতে শ্রেষ্ঠাংশে অভিনয় করেছেন মার্ক হ্যামিল, হ্যারিসন ফোর্ড, ক্যারি ফিশার, পিটার কাশিং, অ্যালেক গিনেস, অ্যান্থনি ড্যানিয়েলস, কেনি বেকার, পিটার মেহিউ, ডেভিড প্রাউস ও জেমস আর্ল জোন্স।

এটি মুক্তির পর তৎকালীন সময়ের সবচেয়ে বেশি ব্যবসাসফল চলচ্চিত্রে পরিণত হয়।

অভিনয়শিল্পীদল
 মার্ক হ্যামিল - লুক স্কাইওয়াকার
 হ্যারিসন ফোর্ড - হান সলো: মিলিনিয়াম ফ্যালকনের ক্যাপ্টেন
 ক্যারি ফিশার - প্রিন্সেস লেইয়া অরগানা: অল্ডেরান গ্রহের যুবরাজ্ঞী, ইম্পেরিয়াল সিনেটের সদস্য ও রেবেল অ্যালায়েন্সের নেত্রী
 পিটার কাশিং - গ্র্যান্ড মফ টার্কিন: ডেথ স্টারের কমান্ডার
 অ্যালেক গিনেস - ওবি-ওয়ান "বেন" কেনবি: বয়স্ক জেডাই মাস্টার
 অ্যান্থনি ড্যানিয়েলস - সি থ্রিপিও (সি৩পিও): মনুষ্যসদৃশ প্রটোকল ড্রয়েড
 কেনি বেকার - আর্টু ডিটু (আর২-ডি২): অ্যাস্ট্রোমেক ড্রয়েড
 পিটার মেহিউ - চিউবাকা: হানের উইকি বন্ধু ও মিলিনিয়াম ফ্যালকনের সহ-পাইলট
 ডেভিড প্রাউস / জেমস আর্ল জোন্স (কণ্ঠ) - লর্ড ডার্থ ভ্যাডার: ওবি-ওয়ানের সাবেক জেডাই শিক্ষানবিশ

তথ্যসূত্র

বহিঃসংযোগ 

 
 
 
 

১৯৭৭-এর চলচ্চিত্র
১৯৭৭-এর বিজ্ঞান কল্পকাহিনী চলচ্চিত্র
১৯৭০-এর দশকের ইংরেজি ভাষার চলচ্চিত্র
১৯৭০-এর দশকের বিজ্ঞান কল্পকাহিনীনির্ভর মারপিটধর্মী চলচ্চিত্র
১৯৭০-এর দশকের বিজ্ঞান কল্পকাহিনীনির্ভর যুদ্ধভিত্তিক চলচ্চিত্র
১৯৭০-এর দশকের মার্কিন চলচ্চিত্র
ইংরেজি ভাষার বিজ্ঞান কল্পকাহিনীনির্ভর মারপিটধর্মী চলচ্চিত্র
ইংরেজি ভাষার যুদ্ধভিত্তিক চলচ্চিত্র
স্টার ওয়ার্সের চলচ্চিত্র
জর্জ লুকাস পরিচালিত চলচ্চিত্র
জর্জ লুকাসের চিত্রনাট্য সংবলিত চলচ্চিত্র
জন উইলিয়ামস সুরারোপিত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
লুকাসফিল্মের চলচ্চিত্র
বিজ্ঞান কল্পকাহিনী রোমাঞ্চকর চলচ্চিত্র
মার্কিন বিজ্ঞান কল্পকাহিনী চলচ্চিত্র
মার্কিন বিজ্ঞান কল্পকাহিনীনির্ভর মারপিটধর্মী চলচ্চিত্র
মার্কিন মহাকাব্যিক কাল্পনিক চলচ্চিত্র
মার্কিন মহাশূন্যে দুঃসাহসিক অভিযান চলচ্চিত্র
মার্কিন রোবট চলচ্চিত্র
বিদ্রোহ সম্পর্কে চলচ্চিত্র
সহিংসতা সম্পর্কে চলচ্চিত্র
ইংল্যান্ডে ধারণকৃত চলচ্চিত্র
ক্যালিফোর্নিয়ায় ধারণকৃত চলচ্চিত্র
গুয়েতেমালায় ধারণকৃত চলচ্চিত্র
তিউনিসিয়ায় ধারণকৃত চলচ্চিত্র
শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বাফটা বিজয়ী (চলচ্চিত্র)
স্যাটার্ন পুরস্কার বিজয়ী চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
নারায়ণগঞ্জ রেলওয়ে স্টেশন

নারায়ণগঞ্জ রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলায় অবস্থিত একটি রেলওয়ে স্টেশন, যা নারায়ণগঞ্জ শহর ও তার পার্শ্ববর্তী এলাকাকে সেবা প্রদান করে। নারায়ণগঞ্জ রেলওয়ে জংশনটি ছিল ব্রিটিশ ও পাকিস্তান আমলের বিখ্যাত ও প্রাচীনতম রেলস্টেশন যা এখনও বিদ্যমান রয়েছে। স্টেশনটি পূর্বে পাট ব্যবসায়ের জন্য অত্যন্ত গুরুত্বপূর্ণ ছিল বিশেষ করে আদমজী পাট কল এবং অন্যান্য যোগাযোগের পথগুলোর জন্য। বর্তমানে প্রতিদিন গড়ে প্রায় ত্রিশ হাজারেরও বেশি যাত্রী ট্রেনে করে নারায়ণগঞ্জ থেকে রাজধানীতে যাতায়াত করে।

ইতিহাস 
নারায়ণগঞ্জ রেলওয়ে জংশন শীতলক্ষ্যা নদীর পশ্চিম তীরে অবস্থিত, যেখানে ব্রহ্মপুত্র এবং বুড়িগঙ্গা শীতলক্ষ্যা নদীতে পতিত হয়েছে। এটি আঠারো শতকে ঢাকা স্টেট রেলওয়ের অধীনে প্রতিষ্ঠিত হয়েছিল। ১৮৮৪-১৮৮৫ সালে ঢাকা স্টেট রেলওয়ে নারায়ণঞ্জ থেকে ঢাকা হয়ে ময়মনসিংহ পর্যন্ত ১৪৪ কিলোমিটার (৮৯ মাইল) রেলপথ চালু করেছিল। ২০১৭ সালে মন্ত্রিপরিষদ বিভাগে এ গুরুত্বপূর্ণ স্টেশনটি বন্ধ করে দেওয়ার সিদ্ধান্ত হয় এবং সে জন্যে মাঠ প্রশাসন সংযোগ শাখা রেলওয়ে মন্ত্রণালয়কে অনুরোধ করে। বলা হয় যে, রেলপথের জন্য সড়ক পথের ৪টি ক্রসিং ১৬টি ট্রেনের জন্য ৩২ বার বন্ধ করার কারণে সড়ক পথে যানজট তৈরি হচ্ছে।

আরও দেখুন 
 নারায়ণগঞ্জ-বাহাদুরাবাদ ঘাট লাইন

তথ্যসূত্র

নারায়ণগঞ্জ জেলার রেলওয়ে স্টেশন
নারায়ণগঞ্জের রেল পরিবহন
১৮৮৫-এ প্রতিষ্ঠিত
১৮৮৫-এ চালু রেলওয়ে স্টেশন
ছাতা

ছাতা, ছত্র, ছত্রী, ছাতি রোদ বা বৃষ্টি হতে মাথা বাঁচাবার জন্য প্রাচীনকাল থেকে ব্যবহার হয়ে আসছে। পরে রংবেরঙের ছাতা কখনো ফ্যাশন, কখনো মর্যাদার প্রতীক হিসাবেও বহুভাবে ব্যবহৃত হয়েছে।

ছাতার বাঁট 

হাতে ধরার দণ্ড। অনেক সময় হাতল ধরার বা ঝুলিয়ে রাখার সুবিধার্থে আঁকশির মত বাঁকা হয়। অনেক ক্ষেত্রে ছাতার বাঁট থাকে না, মাথায় সাঁটানো হয়।

ছাতার উপরের অংশ 
 কাপড়ের ছাতা
 তালপাতার ছাতা
 কাঠের ছাতা

হিউয়েন সাঙ ইত্যাদি পরিব্রাজকদের পিঠে বাঁধা ছাতা

ছত্রবাহক 
রাজারাজড়াদের সঙ্গে তাদের মাথায় ছাতা ধরে ছত্রবাহক ঘুরত।

বিভিন্নদেশে ছাতা

বাংলাদেশ
বাংলাদেশে আগে কাঠের বাঁট ও সুতি কাপড়ের এক ভাজের ছাতা বিক্রি হতো যা টেকসই ছিল। কিন্তু বর্তমানে চীন থেকে আমদানি করা ভাঁজ করা ছাতা বাংলাদেশের স্থানীয় মার্কার নামে বেশি বিক্রি হয়। ভাঁজ করা ছাতার মধ্যে শংকর, এটলাস, মুন, রহমান এর ছাতা বেশি বিক্রি হয়। ২০১৯-২০ অর্থবছরে বাংলাদেশ ৪৬ লাখ ১০ হাজারের বেশি সংখ্যক ছাতা ও ৩১০০ মেট্রিক টন ছাতা সংশ্লিষ্ট পণ্য আমদানি করেছে। সবচেয়ে বেশি আমদানি করা হয়েছে চীন থেকে।  
বাংলাদেশে ছাতার বাজার প্রায় ৫০০ কোটি টাকার। এ পরিমাণ টাকার মধ্যে কর্মী খরচ হিসেবে স্থানীয় প্রতিষ্ঠানগুলো বছরে কেবল ১০ কোটির মতো আয় করতে পারে।

ব্যাঙের ছাতা 
ব্যাসিডিওমাইসেটিস জাতীয় ছত্রাককে ব্যাঙের ছাতা বলা হয়, কারণ এরা দেখতে অনেকটা খোলা ছাতার মত লাগে।

সাহিত্যে ছাতা 
কল্পবিজ্ঞানে ছাতা হতে পারে প্যারাশুট, নৌকা ইত্যদি।

শিল্পে ছাতা

আরও দেখুন

তথ্যসূত্র

বৃষ্টি
ছাতা
আনুষাঙ্গিক পরিধেয়
ফরাসি উদ্ভাবন
ব্যক্তিগত সুরক্ষামূলক সামগ্রী
মাইগ্রেন

মনে রাখবেন, উইকিপিডিয়া কোনো চিকিৎসীয় পরামর্শ দেয় না।

মাইগ্রেন () একধরনের মাথাব্যথা। মাথার একদিকে হয় বলে বিখ্যাত হলেও দুদিকেও হতে দেখা গেছে। যাদের মাইগ্রেন হবার প্রবণতা আছে, তাদের শব্দ, আলো, গন্ধ, বাতাসের চাপের তারতম্য ও কিছু খাবার যেমন চকলেট, আঙুরের রস, পনির ইত্যদির প্রভাবে পুনরায় নতুন করে ভয়ঙ্কর মাথাব্যথা শুরু হতে পারে। তবে মাইগ্রেনে শুধু মাথাব্যথাই হয় না, তার সঙ্গে আরো কয়েকটি স্নায়বিক উপসর্গ হয়ে থাকে (যেমন কিছু আলো বা শব্দের অনুভূতি)। উপসর্গ অনুযায়ী মাইগ্রেনের মধ্যেও অনেক রকমফের আছে। কারো কারো মতে সেরকম কয়েকটি মাইগ্রেনের উপসর্গ থাকলে মাথা ব্যথা না থাকলেও মাইগ্রেন হয়েছে বলা যেতে পারে।

"মাইগ্রেন" শব্দের উৎপত্তি হয়েছে গ্রীক শব্দ ἡμικρανία (হেমিক্রানিয়া) থেকে, যার অর্থ "মাথার একদিকে ব্যথা"। ἡμι- (হেমি-), "অর্ধেক", এবং κρανίον (ক্রানিয়ন), "খুলি" থেকেই এর সৃষ্টি।

প্যাথোফিজিওলজি 

ধারণা করা হয়, মাইগ্রেন একধরনের নিউরোভাস্কুলার ডিজঅর্ডার। কারণ এই সমস্যা মস্তিষ্কে সৃষ্টি হয় এবং তারপর ধীরে ধীরে রক্তশিরায় ছড়িয়ে যায়। কিছু গবেষক ধারণা করেন, নিউরোনাল বিষয়গুলো অধিকতর প্রভাব ফেলে। অন্যদিকে কয়েকজন মনে করেন রক্তশিরাই মূল প্রভাব ফেলে। কিছু বিজ্ঞানী মনে করেন এই দুই-ই বেশ গুরুত্বপূর্ণ। নিউরোট্রান্সমিটার সেরোটোনিন-এর উচ্চস্তরসমূহ, যা ৫-হাইড্রোক্সিট্রিপ্টামিন নামেও পরিচিত, এই ক্ষেত্রে প্রভাব রাখে বলে ধারণা করা হয়।

সমাজ ও সংস্কৃতিতে এর প্রভাব 
মাইগ্রেন চিকিৎসা খাতের খরচ বাড়িয়ে তোলে ও উৎপাদন কমিয়ে দেয়। ধারণা করা হয় যে ইউরোপীয় অঞ্চলে এটি সবচেয়ে ব্যয়বহুল নিউরোলজিক্যাল ডিজঅর্ডার। এতে প্রতি বছর €২৭ বিলিয়ন খরচ হয়। যুক্তরাষ্ট্রে এই খরচ প্রায় $১৭ বিলিয়ন। এর প্রায় দশমাংশ খরচ ট্রিপটন-এর কারণে ঘটে। এরমধ্যে $১৫ বিলিয়ন পরোক্ষ খরচ, যার মধ্যে কাজে অনুপস্থিতি একটি অন্যতম বড় কারণ। যারা মাইগ্রেন সহ্য করেও কাজে যায়, তাদের ক্ষেত্রে কার্যক্ষমতা এক তৃতীয়াংশ কমে যায়। ব্যক্তির পরিবারেও এর খারাপ প্রভাব দেখা দেয়।

তথ্যসূত্র

টীকা

বহিঃসংযোগ 
 

মাইগ্রেন
অজানা কারণের অসুস্থতা